
Ч. 28. (63.) Крыница, четеерг дня 25, липня (12.) 1935. 


Орган Лемковского Союза. 


Ор росйома шівлслопя гуслаћетт. 


Выходит в каждый четверг. 


Редакция и администрация в Крыниці, — Адрес „Лемко” Крыница. 


Рок |. 


бнеьнаааныв 


Пренумерата в краю: 


30 грошей місячно, 
80 —„ квартально 
1-50 „ полрочно, 
3 зл. рочно. 


В Амерыці: 1 дол. рочно. 


В Чехословакии: 


2 кор. місячно,10 кор.полрочно, 
20 кор. рочно. 


Конто чекове Нр. 404.155. 

Всіх читателей, котры не вплатили ище пренумераты, просиме выровнати якнайскорше рахункы. 

Также просиме присылати членскы вкладкы до Лемко-Союза. 
РЕЕЧНШШНШШЫИШӘИЦИБШНИНЫШЫНИИЫИЫИЦИНИӘНИНИШИМЫИЦИӘИИИИЦИ А 


Просиме присылати материял до календара на рок 1936. 


ИНН ЗОНЕ ЧЕТКОСТИ 


Поспнсанс выборов до Сойма и Сената 


„В Дневнику Законов”, с дня 15 липня 1935. 
было оголошене зарядженё Презыдента 
Річипосполитой с дня 15 липня 1985, в ділі 
росписаня 

Выборов до Сейма на день 8 вересня 
и 
до Сената на день 15 вересня. 


СодержанЕ того зарядженя Ест слідуюче: 
„На основі арт. 9 уст. 1 ордынации выбор- 
чой до сейма (Дн. 3. Р. П. с 1936 р. Ч. 417. 
поз. 319) заряджам выборы до сейма и вы- 
значам день голосованя на 8. вересня 
1935 р. 

Дійства выборчи мают быти выполнены 
в терминах, означеных в выборчом кален- 
дар!, приложеном до того зарядженя. 

Тото зарядженЕ ест контрасыгноване че- 
рез предсідателя рады министров В. Славека, 
министра внутренных діл, Марияна-Зындрам 
Косцялковского и министра правосудя, 
Чеслава Михаловского. 

Содержан= зарядженя - росписуючого вы- 
боры до сената ест таке саме. 

Одночасно опубликовано календар дійств 
выборчих, звязаных с приготовленєм до вы- 
боров до обох законодательных палат. 


В силу оголошеного, дня 
рядженя Презыдента Р. П. о назначеню 
термина выборов до сейма и сената, покли- 
кано дня 16. липня генерального комисара 
выборчого и єго заступника. 

Генеральным комисаром выборчим назна- 
чено судю Найвысшого Суда, Станислава 
Гижицкого, а єго заступником - судю Адама 
Хехлинского. Оба назначены переводили 
уж выборы до Сейма и Сената в р. 1930, 


зан Врана 


Аджек выборы уж блиско. По выборчом 
календарі, выборчи колегии мают назначити 


15. липня за-, 


кандыдатов до дня 14. серпня, в виду чого 
спис кандыдатов буде обявленый за три 
неділі. Як довідуєме ся, Ест нам!ренё во 
всіх округах, до котрых вхфдит лемковске 
населенє, выставити также наших кандыда- 
тов. Выбор их залежит от нас самых. 
Если мы при тых выборах выкажеме, же мы 
освідомлены наших цілей и рушиме вшиткы 


до выборчой урны, сли каждый с нас, 
старый и молодый, здоровый и хворый, 
отдаст свой голос на своєго кандыдата, 


в таком случаю, выбор своих послов в тых 
округах може мати великы виды успіха, 
єсли знова мы отнесеме ся до выборов 
ровнодушно и не сорганизу$ме ся нале- 
жито — то, річ зрозуміла, — провали- 
ме ся. 


РСЕ: с. ЗАЛА 
Як перейдут выборы. 


Уж вшиткы политычны групы высказали 
ся, яке положенє займут при наближаючих 
ся выборах до сейма и сената. Полскы 
социялисты и народна партия польска т. зв. 
„людовцы” с под знака „Пяста” рішили не 
принимати участи в выборах и своих одно- 
мышленников не допустити до отдаваня 
голосов. Таксамо отрыцательно мают отнести 
ся до , выборов украинскы социялисты 
радыкалы. Другы партии украинскы рішили 
приняти участь в выборах и старати ся 
допровадити до выборчой урны якнайболь- 
ше количество выберателей. 

Таксамо руска организованна обществен- 
ность рішила приняти актывну участь в вы" 


борах. ту 
Ни над чом и у нас призадумовати, бо 


каждый < нас знає, што то не лем ‚наше 


право, але и долг ити до выборчой урны 
и своим голосом высказати свою волю, 


Право тото можеме выкористати добре 
ри тых выборах, коли сильны поли- 
тычны групы польскы бойкотуют выборы, 
бо Если у них єст направду така сила, о якой 
они пишут в своих газетах, то населене 
с многых польскых сел вздержит ся от го- 
лосованя а тым самым число голосов 
рускых може выстарчити до выбора посла. 
Именно тот факт бойкота выборов через 
даякы групы польскы, ділає тоты выборы 
барз важныма и Єсли тепер не выкористаме 
належито того момента, то напевно на долгы 
часы останеме без своєго представителя 
в законодательных палатах. А Выбор посла 
не єст важный через самого ‘посла, бо мы 
віриме, же каждый депутат має обовязок 
представляти интересы цілого населеня без 
взгляда на национальность, але он Єст 
важный сам через себе, бо світ довідує ся, 
же на якомси терені жиє организована на- 
циональна група, котра представлят силу, 
с котром треба ся доконче числити. Тото 
обстоятельство явят ся при выборах най- 
важнійшим фактором и тоты причины по- 
винни заохотити нас всіх явити ся в день · 
выборов перед выборчом комисиом и спол- 
нити свой гражданскый обовязок. 

Тому, уж завчасу треба устроювати по се- 
лах собраня, представляти на тых собранях 
важность выборов, организовати в каждом 
селі десятников, котры мали бы обовязок 
переглянути выборчи листи, внести рекля- 
мации, єсли дакого в них не поміщено, за- 
охотити и в разі потребы припровадити, 
або аж и привезти пред комисию выборчу 
своих сусідов и тым самым причинити ся 
до того, штобы при выборах не бракло ани 
одного голоса. 


| 


ПОМІЩАЙТЕ 


оголошеня 
В ГАЗЕТІ „ЛЕМКО” 


и 

О нашой бура. 


2..С,певностьом, што многы наши люды 
хтіли бы дашто довідати ся о нашой оды- 
некой ‘на Лемковщині бурсі и єй воспытан- 
никах. Прото подаме коротке справозданє 
за 1934/85 школьный рок. 

В том році в Руской Бурсі в Горлицах 
было 21 учеников, в том 15 ходило до гим: 
назии, а 6 до народной школы. Тых 21 
воспытанников. походят с слідуючих сел: 


Ләсє — 5, Ропа — 3, Смерековец, Ганчова 


(№ Устє Руске по 9, Чорне, Новица, Пантна, 
Высова, Квятонь, Избы и Сквиртне по 1. 
За удержанЕ в бурсі ученникы платили 
ріжно, от 10 зл, до 40 зл. в місяц, в залеж: 
ности от стану маєткового их родичей; 
а: оден ученник — сирота был принятый лем 
за 7 зл. місячно. Самопонятно, што за тых, 
котры мали векши знижкы · бурса доплачо- 
вала с власных фондов и пожертвовань 
добрых людей, — бо полне удержанє одно- 
то ученника саму бурсу коштує высше 35 
вл. місячно. Ест то впрочем обовязок бурсы 
„и ЕЙ статутарна ціль: помагати способным, 
„а бідным ученникам. Обовязок тот. выпол- 
няла она в міру можностей. Треба также 
зазначити, што дакотры села горлицкого 
повіта пришли с помочом выділови бурсы, 
бо пожертвовали дерево, картофлі и т. д. 
Также многы наши интелигенты доброволь- 
Но обложили ся місячным податком, котрый 

„.вйлачовали на „удержанє бідного воспытан- 
ника”. Тото вшитко, як также запомогы 
и доходы с аренды поля, дали можность 
бурсі не лем выйти без дефицита, але 
и сплатити прав! в цілости старый, довоєн- 
ный ище долг ипотечный в банку. 

Ученникы получали в бурсі отвітне по- 
мешканє, добрый, здоровый викт, нялежну 
опеку и учили ся свою историю и рускый 
язык. Поступы в науці робили на загал 
добры, лем 2 ученикы будут змушены повто- 
ряти клясу, с чого оден по причині долшой 
‘хвороты. Вступный екзамен до | кл. гимна- 
зии здавало 2 (оден с Лося, а другый но- 
‚вый ученник с Завадкы Рыман. пов. Кросно). 

„Оба они испыт. здали и сут приняты до 
гимназии. <. 

ВеденЕе бурсы, так єй воспытательна, яв 
и: господарча часть, были в руках професо- 
"ров місц: гимнвзии г. В. Кордасевича и г. 
Р. Максимовича, котры поступали згодно 
с указанями и инструкциями выділа бурсы 
Хором · бурсы управлял ученник ҮІІ кл. 
"Б. Соболевскый. Кухньом занимала ся П. 
`Пыж с Вапенного при помочи прислугы. 

При бурсі ст просторый яринный город, 
сад и боиско до забав. 

На 193536 р. шк. кромі бывших воспытан- 
ников внесло прошенє до бурсы уж 5 но- 
вых и то дакотры с дальших повітов. Ест 
‚то барз радостне явленє, але треба бы ище 
постарати ся о больше число новых учен- 
ников. При векшом числі бурса буде могла 
дати значнйши знижкы и тым облегчит 
многым бідным ученникам. 

Звертаме ся адже до родичей способных 
дітей < сердечным призывом: посылайте 
их до школы, отворте им очи на 
світ, отдайте их до нашой бурсы 
в Горлицах, 
и трудов! ; 

Памятайте што ученё — світ, а неуцтво — 
тьма. 

Информации; уділят г. Н. Юрковскый, упр. 
школы в Сквіртном, п. Усте Руске. На єго 


рукы можна также вносити поданя, 
не 


а не пожалуєте коштов 


Билянс світовой 
вояны. 


Недавно вышла с друку книжка Гастона 
Бодара п. т. „Світова война в цыфрах”, где 
представлено найвірнійше с вшиткых ‘доте- 
перешных статыстык, килько жертв: кошто-. 
вала памятна нам світова война. Варто за- 
познати ся с: дакотрыма числами. У 

Вшиткых мобилизованых было 70: милио-:' 
нов, с чого 45 мила по стороні Антанты ·: 
(Росия 15, Англия 9, Франция 8, Италия: 5,! : 
Амерыка 4, Румуния 1, Сербия `‘иїт.-д.), 
а 25 милионов по стороні центральных дер- 
жав (Німеччина 13, Австрия 9, Турция 2, 
Болгария 1). Всего убыто на войн! 10 ми- 
лионов люда, а то 6 мил. по стороні Антан- 
ты (Росия 1700 тыс. Франция 1400 тыс., 
Англия 900 тыс. и т. д.) и 4 мил. по стороні 
цеентр, бльоку ‘(Німеччина найбольше 1903 
тыс., Австрия 1600 тыс., Турция 350 тыс. 
и т. д.). В процентном отношеню найболь- 
ше стратила Сербия, бо 53 о вшиткых мо: 
билизованых. 


Война тревала 1532 дней, а же за тот час 
убыто 10 мил. то пересічно на 1 день уби- 
вано 6.400 люда! 

Найбольше кровопролитном битвом была 
ани не Марна (ит. фр.), ани не’ Верден 
(франц. фр.), лем бытва. состоявша ся перед 
самым концем войны, медже 21.1. а’ 6.1%: 
1918 р. на німецком.фронті. Антанта и Н!- 
меччина стратили там` разом 400 тыс. т. зн. 
по 50 тыс. падало в 1 день. 

Вшиткых раненых по войн! остало ся 96 
милионов, с них 8 милионов калік. _ 

При том вшитком сут ище звіры в. люд- 
ской скорі, котры мечтают о войн! ! 


= ЫА 


ПОПРАВМЕСЯ! 


(Писмо в редакцию). 


Я простый хлоп и не знам, ци потрафлю 
так написати, як редакторы, тож даруйте. 
Але хцу порушити одну справу, котра · мя 
барз заболіла. 

Утішил-єм ся страшно, як донесли газеты, 
што будут будовати памятник о. · декану 
П. Сандовичу и єго сынови розстріляным 
в 1914 р. в Санчі и што перенесут их тіла 
до Брунар. Справом том я заинтересовал 
ся, бо уважам за барз важну. Был єм 
в світі и знам, што вшытки народы чтят 
свято память своих героєв, своих мученни- 
ков. Ци-ж мы малибы отстати от культур- 
ных нарӧдов? 

Оголошуют в газетах списы, кто и вельо 
дал на тоту ціль. Видиме, жє жертвы идут 
помалы и то по векшой части от интели- 
генции; хлопов в тых выказах мало. Ци так 
ма быти? Ой ніт, мы перши, хоц с невель- 
кыма лептами, повинни там быти! Если 
памятник має быти даром руского народа 
для свого мученника, то лем просты люды, 
повинни в першой мірі заняти ся збором 
пожертвовань и помочи комитетови спол- 
нити єго задачу. А покойны мученникы 
Сандовичи заслужили на тото, жебы зме 
заняли: ся том. справом! 


Помогли зме поставити величавый па- 
мятник жертвам Талергофа во Львові, чи- 
таме с газет, што Перемышль собрал вельку 
суму на талерг. памятник у себе, а и чис- 
ленны села на долах уж поставили такы 
памӣтникы; а у нас што? 


ки 


штобы начати войну с Абисыниом уж 35. 


Ч. 28. (63). 


Сердечно взывам вас, братя селяне-лемкы» 
бодай .грошами причинити ‘ся до’ отданя 
чести и хвалы тым, што житє своє отдали 
за наш народ! — Сам я посылам 2 зл. на 
тоту ціль и обіцюю заняти ся збором в сво- 
єм селі. 

Зробте` и вы так! "И, то вшиткы; без огля- 
да на тото, ци поминаме на Служб! Диони- 
зия, ци Василия, — бо вшиткы зме руснакы 
и жертвуйме на возвеличене рускых мучен- 
ников. 

Поправме ся доконче ! 


Простый. 


Б ЗАТ 


Копи выбукне война итапянско- 
аби‹сынска. 


В голяндском місті, Шевенинген, обрадо- 
вала под крылами Лигы Народов комисия 
угодова италиянско-абисынска. От самого 
початку торгы ишли тяжко, бо италияны 
хотіли выторговати якнайвеце, а абисынчикы 
не хотіли нич дати, аж 9. липня комисия 
перервала нарады на неограниченый час. 

Нарады розбили ся о справу пустынной 
землі пограничной, званой Уал-Уал. Пред- ! 
ставитель Абисынии доказовал, же земля 
тота здавен-давна. належит до Абисынии, 
а представитель Италии спротивил ся тому 
и обставал при том, же земля тота входит 
в склад граничных. с Абисыниом италиян- 
скых земель. Абисынчик хотіл ся пак го: 
дити, але ‘италияны отшмарили всякы по- 
мыслы погоды. 

В Италии горячши политыкы жадают, 
серпня, не озераючи ся совсем на ришенЕ 
Лигы Народов, котра має ся собрати в ве- 
ресні. 

Весельчакы наигравают`ся с Лигы Наро- 
дов, же она довідат ся о выбуху войны — 
с газет. Пожиєме — увидиме. 


А ацы 


Призыв по ділу ламят- | 
ника жертвам войны 
в Талергоф. 


В числ! 38. с 13 червня 1935. р. амеры- 
канской газеты „Світ” помістил православ- 


ный архиепископ Адам Филиповскый призыв 
по ділу поставленя памятника на кладбищі 


в Талергоф, где под так зв. „соснами” лежит 
1750 наших замученых собратов. 


В призыв! том архиепископ Адам подағ, 
же был в р. 1926. в Талергоф и там позна 
комил ся с завідуючим воєнныма кладбища“ 
ми в Стырии, полковником Ванино, от кот- 
рого довідал ся о том, же Австрия. намірят 
поширити поле для авияцийных 
и знести совсем тото кладбище. 
архиеп. Адам достал от полковника Ванино 
писмо, в котром полковник доносит єму 
о том, што по поводу перебудовы талер 
гофской долины и поширеня авияцийног 
поля кладбище „под соснами” буде знесене 
погребены там тіла мученников будут пер 
несены в одну велику могилу, над котро 
буде посїавленый достойный памятник. 

`В писм! том полковник Ванино зазначат 
што єго власти не роспоряджают потребны 
ма средствами, штобы поставити достойный, 


2ч: 28; (6%). _ 


артыстычный памятник с выкутыма в каме- 
ни именами всіх умерших и прото он звер- 
тат ся тым путьом до родин умерших за 
жертвами на поставлен такого 
и наконец просит дати му знати, ци Сты- 
рийскый Заряд охороны военных клабищ 
може числити на грошеву поддержку на 
тоту ціль. 

Архиеп Адам отвітил от себе, ‹ што наши 
Братя, емиграглы, постарают ся всіма сила- 
ми внести жертвы для увіковічненя 
памяти наших мученников и помістил в га- 
‚ зет! „Світ“ призыв, в котром звертат ся до 
всіх священников, организаций и поодыно- 
кых людей творити талергофскы комитеты, 
котры заняли бы ся збором жертв на па- 
мятник в Талергофі. 

= 8 д еа 


Правда, у нас тепер тяжкы часы, але ци 
не находиме мы и тепер ‘гроша, коли захо- 
дит того конечна-потреба;: ци не выдаєме 
мы грошей на крестины, весіля и похоро- 
ны, — ци не выдаєме их нераз. на забаву 
и непотребны річи? А там в далеком ні- 
мецком краю лежат кости ‚наших отцов 
братов и сестер, там, як пише полковник 
Ванино, $ст 175) могил, в котрых почивают 
невинны мученникы. за., свою віру ‚и своє 
Руске Имя. 

На:наш стыд. и ганьбу, мы не могли чел 
рез двадцет літ постарати ся хоцбы о скром- 


памятника 


ный памятник и треба было, штобы аж 
німец призывал нас до сполненя нашого 
долга. Ци и тепер, коли уж австрийскы 


власти рішили знести тото кладбище и за- 
терти слід мук нашого народа, мы дальше 
маме отнести ся ровнодушно и откладати 
наш долг отдати честь народным мученни- 
кам? Ци уж не отозве ся ничиє сердце 
аж и втотчас, коли самы німцы, тоты самы, 
котры в свсєй воєнной завзятці, шкалили 
нас и мучили; тепер сами ‘преклоняют свои 
головы перед мученничеством тых невинных 
жертв и хотят поставити над их общом мо- 
гилом скромный памятник? Циж -бы уж 
совсем замерло у нас. почутє обовязка в ви- 
ду померших наших предков? 

Нехай таке забытёЕ не зганьбит 
славы! Поспишме и мы со свойом лептом, 
штобы не скромный, але достойный памят- 
ник - каплица станул над том могилом на- 
ших мук и страдань. Жертвуйме лепты всі 
без ріжниц религийных, бо там лежат му» 
ченникы не за віру, але за своє .Руске Имя. 
Организуйме и у нас по приміру наших 
славных `Братов - емигрантов комитеты изай- 
миме ‘ся збором жертв на. отданё чести 
памяти наших отцов, братов и. сестер, за- 
мученых невинно и отдавших свою жизнь 
за дороге нам всім Руске Имя, а коли 
жертвами нашими стане памятник - церковца, 
ідме, кто лем зможе, яко богомольцы на 
могилу тых, котры любили горячо свой на- 
род, за народ отдали жизнь, а ненавистна 
рука не позволила ани помолити ся за их 
души. 


нашой 


ниям 


Роль посла в Сеймі. 


До того часу посол на Сейм был рядовым 

якойси партии и мусіл поступати так, як 
‚му приказала партийна власть. ; 

Сейм, зложеный с такых послов не мог 
дійствовати справно и принести загально» 
державной користи, бо посол роботничий 

_ уважал за свой святый обовязок вести бор- 


Л 
аа-а БЕ = 


вам: КО 
бу с промыслом, посол выбраный через 
промысл вел борбу с роботниками, посол 
с міста виділ свою кривду в том, сли при- 
знано даякы запомогы або льготы селу, 


а посол с села относился ворожо до справ 
городскых. Тот природный недостаток обєк- 
тывизма при рішанюњ ріжных діл обшест- 
венных розрастал ся ище больше, сли хо- 
дило о инвестыции в Шли господарчого 
поднесеня краю. Втотчас послы не числили 
ся с загальныма потребами державы, але 
каждый посол, старал ся выторговати дашто 
для своєго повіта, воєводства, або; што ище 
планьше, для своєй партии, бо знал, же лем 
в том случаю найде признательность у сво- 
их выберателей. При тыҳ торгах не звер- 
тано увагы на тото, где заходит правдива 
потреба, ани на метерияльны возможности 
державы, лем каждый посол дер, што «я 
дало, для своєго терену, штобы приподоба- 
ти ся выберателям. 

При таком постудованю послов найгорше 
выходили тоты стороны, котры не выбрали 
своих послов до Сейма, бо не было кому 
домагати ся для них заспокоёня правдивых 
потреб. Так было нменно с нами. Лемкы 
не мали своєго представителя в Сейм! 
и прото, хоц може нигде не докучала лю- 
дям біда так, як в тых прекрасных, але бід- 
ных горах, не можна было дождати ся ни- 
якой помочи. Потреба вложеня капитала 
в наши горы $ст правдива, конечна и ко- 


ристна не лем для жителей тых гор, але 
и для державы. Наши горы свойом кра- 
сотом можут притягнути великы масы ту- 


рыстов и літников, але потреба передом 
побудовати дорогы, котрыма можна бы 
было выгодно’ достати ся до каждого села. 
Выдаток на тоты дорогы Єст конечный 
и принесе користь населеню и державі; пе- 
реповсем при роботах тых найдут заробок 
численны ряды сельскых безроботных, ожи- 
вит ся торговельный рух, люды отрясут ся 
с біды и начнут ппатити податкы, нотрых 
тепер многы не платят, бо не мают чим. 

Але помимо тых правдивых потреб, доте- 
пер мало кто интересовал ся нашима го» 
рами, бо мы не мали своих представителей 
в Сеймі, а лотеперешны послы старали ся 
лем приподобати своим одиномышлен- 
никам партийным 

ТАК БЫЛО ДАВНІЙ ШЕ, 
АЕ ЛАВ: Ви? 


Послы мают быти представителями не лем 
той части населеня, котра их выбрала, але 
мают они заступати ціле населенє державы. 


Прото, стараючи ся о добро своєго терена, 


новы послы мают обовязок дбати одночасно 
о добро загальне. Новый посол не буде 
выбераный через якуси партию, але свой 
мандат одержит завдякы довірю цілого на- 
селеня и тым самым воля цілого населеня 
доходит при новых выборах до верхов дер- 
жавной власти. 

Тото охоронит нас в будучности перед 
демагогиом с одной стороны и перед бюро- 
кратиом со стороны другой, а то прото, 
бо сейм буде найбарже безпосередном 
репрезентациом населеня и одночасно 
общественным органом контролі роботы вы- 
конательных властей. 

Роль посередна посла не буде односто- 
ронна Буде он репрезентовати справы 
населеня в виду державы, а также справы 
‚державы в виду населеня. За єго посеред: 
ництвом люды довідают ся о справах дер- 
жавных, а власти державны о потребах 
людей, 


Е ЕЕ КА Уфу ЈР 


Стр. 3. 


Силом факту найсильнійше “будут репре- 
зентованы тоты верствы населеня, котрых Ест 
в держав! найвеце, то Єст селяне, притом 
будут выбераны лем такы люды, котры ті- 
шат ся загальным довірєм села, люды по- 
рядны и приличны. 

Вшиткы крикачи, комбинаторы, спекулян- 
ты и кариёровичи найдут ся при тых выбо- 
рах поза сеймом и прото они так сильно 
выступают против нфвой выборчой орды- 


нации. 


НОВЕ ПРИСТАНИЩЕ НА КРЫНИЦКОЙ 
ЯВОРИНІ. 


На крыницкой Яворині, найвысшой горі 
Середных Бескидев (:116 м. н. у.) побудова- 
но нове пристанище місцевого Отділа П. 
Т-ства Татрянского. Пристанище ‘стоит на 
поляні на высот! 1030 м. и має власну аген- 
цию почтову, котра належит до найвысше 
положеньїх агенций в Польщі. 

Пристанище шит ся великом фреквен- 
циом не лем турыстов, але и літников, 
приіхавших на літный отдых вакацийный . 

До того часу был под Яворином малый 
захыст турыстычный, котрый мог помістити 
ледво:· пару людей в ‘барз прымитывных 
условях. Роснучий літный и зимушный рух 
турыстычный домагал ся .будовы нового 
пристанища. Потребу тоту заспокоєно, бо 
нове пристанище може помістити 60-ро люда. 

Нове пристанище має велике значен 
для дальшого розроста літной и зимушной 
турыстыкы на прекрасных убочах Яворины. 


ране 


Каліны тонут голосовати через 
полномочников. 


При новых выборах до сейма и, сената 
введено одну зміну, а именно: калікы и лю» 
ды хворы, котры не можут сами зайти 
перед комисию выборчу в Шли отданя го- 
лоса, можут уполномочити другого до отда- 
ня за них голоса. / 


Нозый воевода в Кракові, 


Воєводом краковском на місце перенесе- 
ного до Познаня воєводы д-ра Николая 
Квасневского =ст заименованый г-н Вла- 
дыслав Рачкевич, бывший министер внут- 
ренных діл, б. воєвода виленскый и бывший 
маршал Сената Річипосполитой. 


В час! „Свята Гор“ будут жеп!з- 
нодоронны знижкы в высот! 70 ‹]. 


Министерство Комуникации признало всім 
участникам, котры захотят поіхати на „Свято 
Гор“, до Закопаного желізнодорожны зниж- 
кы со всіх жел.-дор. стации до Закопаного 
и с поворотом в высоті 70 оо. 

Знижкы можна достати за оказанєм кар- 
ты участництва от дня 15. липня во всіх де- 
легатурах повітовых Комитета „Свята Гор“, 
містячих ся при староствах, а также в отді- 
лах бюр подорожи „Орбис“, 

Свято гор буде тревати от 4 до ::. серп» 


ня т. р. 
25575 


7 


УТ" 

Што чути в світі. 


р 


В послілстві уливных 
попере- 


Кытай под водом. 

Ане а ШИ азо 
дощей выляла ріка Янк-Тсе-Киянг, 
великы 


рывала тамы и заляла простран- 


ства землі. От наводненя утерпіло 96 ко- 


раблей и утонуло 100 тысяч людей. Вода 


знищила понад 1 милион. 

В Испании дощи вырядили великы шкоды. 
Найвеце потерпіла Астория, где выляла ріка 
Циданес и знищила совсем землеплоды. 
Торы желізнодорожны попереваны, дорогы 


понищены, много домашных звірят утонуло. 


В Совітах, на терені Білоруси, появили ся 
‘банды партызантов, котры пападают на са- 
моуправны инстытуции совітскы. В районі 
Витебска убили килькох роботников колхоза. 
Банды появили ся также в округах боры- 
совском и оршанском, где занотовано также 


убийства. 


В Австрии, коло Линца, убила ся в послід» 
стві автобусной катастрофы жена канцлера 
Шуснинга. Сам канцлер, єго сын и дочка 
вышли с катастрофы с незначныма ранами. 


Япония дає пожичку Манджурии в высот! 
н 


30 милионов єн. Пожичка 5ст перезначена 


на заппату Совітам належной сумы за вы- 
куплену полночно - манджурску желізну 
дороту. 


В Франции правительство Лявала выдало 
98 декретов, маючих на ціли удержати ров- 
новагу буджетну. Обнижено пенсии уряд: 
никам и поднесено податкы и такым спо- 
собом хоче правительство ощадити около 


112 милиярдов франков. 


Премиєр прускый Геринг выдал роспо- 


ряджене, в котром выступат против като- 
_ лицкым священникам в Німеччині и запові- 
дат репресии в виду тых священников, 
котры будут выступати агресывно против 


народово-социяльной державі н#мецкой. 


В Англии пораз перший зроблено пробу: 


с аероплянами без летчиков и задемонстро- 


вано новы тыпы армат противлетничих. 


Аеропляны водны, котры атаковали кораблі, 


не мали залогы`и были керованы фалями 
радиовыма. Помимо того, же не было на 
гыдроплянах летчика, ани залогы, сполняли 


‚ они точно свои задачи. Лем оден гыдроп- 


лян упал, але и он передом сполнил нало- . 
жену роботу. 
Комунистычна демонстрация во Відні, 


котру старала ся урядити група комунистов, 
была полициом опанована. Арестовано 73 
люда. 


В_ Париж! помер полковник Альфред Драй- 
фус, герой славного процеса, котрый тревал 
от 1894 до 1906 року. 


В аль КУО 


Бельгия и Совты навязали медже собом 


дыпльоматычны отношеня и заявили, же 
обі стороны будут ся старати утревалити 
мир и поднести господарчи отнощеня. 


Амерыка будує 800 новых самолетов вой- 


сковых. Кошты будовы тых самолетов об- 


| 


Коло Вильна арестовано властителя. фоль- 
ааай 
же подрабял 


числяют на 40 `милионов доляров. 


оФӘФ 


варка Т. Лынкевича, за тото, 


Вісги с краю. 


10 злотовы монеты польскы. 
В Варшаві арестовано шестох желізнодо- 
рожных касиєров, котры выдавали купую- 


чим билеты решты фалшивыма монетами. 


Коло Крыницы напали на повертаючого 
вечером с Мушины, Стефана Мрожка и по- 
били єго так сильно палками, же перело- 
мили Єму щеку. Полиция до того часу не 


выслідила виновников. 


Народный Комитет Украинскый Ундо во 
Львові оголосил ухвалу, же украинцы в во- 
єводствах львовском, тарнопольском и ста- 
ниславовском приймут участь в выборах. 
Украинцы робят уж горячковы приготовленя 
передвыборчи. 


Украинскы послы с Волыни, 
ВЕ а Ы Ч т герете ат аа 


Скрипннк и сенатор Маслов, были у преми- 


Певный, 


=ра Славека и заявили, што приймут участь 
в выборах и пойдут до выборов разом 


с польскым населенем, 


В Менцині коло Лимановы подпалил Вой- 
= ЕЕС ЕЖЕ , 
цех Дудзик дом своєго сусіда, Антония Пу- 
лита, за тото, же Пулит не пожичил Єму 


зерна. 


ТРАДЫЦИЙНЫЙ ТАНЦОВАЛЬНЫЙ 
ВЕЧЕР, КОТРЫЙ УСТРЮЮТ РУСКЫ 
СТУДЕНТЫ В СЯНОКІ, 
состоит СЯ ДНЯ 


3. серпня 1935 р. 


В САЛІ НАРОДНОГО ДОМА. 


Комитет просит всіх рускых людей 


явити ся численно. Запрошеня можна 
достати от Комитета при касі 


в день забавы. 


КОМИТЕТ. 


Ч. 38. (58). 


Фатально помылил ся бандыт, Станислав 
— ==> 
Копиняк, котрый напал на власного отца, 
вертаючого возом с торга до дому. Копи- 
няк не познал отца початково и побил его. 
Тепер отец боронил сына перед судом 
в Варшав, подаючи, же не мог по поводу 
темноты познати напастника, але суд не дал 
віры той ‘обороні и засудил Копиняка на 


2 рокы тюрмы. 


ОГНИ. 1. араа... 
УПРАВА ЧИТ. ИМ. М. КАЧКОВСКОГО 
В ВОРОБЛИКУ КОРОЛЕВСКОМ 
УСТРОЮЕ ДНЯ 28 Т. М. · (НЕДІЛЯ) 
ЮВИЛЕЙНЕ ТОРЖЕСТВО 10-ти ЛІТЯ 
ОТНОВЛЕНЯ ДІЯТЕЛЬНОСТИ ЧИТАЛЬ- 
НІ ПО ВОЙН, (1925-1935) и СОРОК- 
ЛТНЫЙ ЮВИЛЕЙ ЄЙ ОСНОВАНЯ 


В програму входят: 

1) О год. 9-той рано Служба Божа и па- 
нихида за помершима членами читальні. 

2) О год. 3-той пополудни Академия, 
на котру зложат ся доклады, декляма- 
ции и сшвы. 

3) Вечером місцевый аматорскый кру- 
жок отограт веселу комедию, по котрой 
отбуде ся танцовальный вечер. 

Управа Читальні просит всіх рускых 
людей с доокрестных - сел о численну 
участь. — (Подписана управа читальні). 


В РОСТОЦІ ВЕЛИКОЙ, НОВОСАН- 
ДЕЦКОГО ПОВІТА 
ОТБУДЕ СЯ 
ДНЯ 28 ЛИПНЯ 1935 р. 

О ГОД. 2-гой ПОПОЛУДНИ 


Открытє Читальні 
| имени Мих. Качновокого, 
НА КОТРЕ ТЫМЧАСОВЕ ПРАВЛЕНЄ 
ПРОСИТ ВСЮ РУСКУ ИНТЕЛИГЕН- 
ЦИЮ, ОБЩЕСТВА, ХОРЫ И ОР- 
КЕСТРЫ 


С ДООКРЕСТНЫХ СЕЛ. 


УВАГА 


КРЫНИЦКЫЙ МІШАНЫЙ ХОР ! ПОД 
ДЫРЫГЕНТУРОМ 
Г-НА АЛЕКСАНДРА РОПИЦКОГО 


даст 


в оалі Здроевого Дота в Кры - 
ниці, в понеділок дня 29 липня 
о год. 20 
КОНЦЕРТ ЛЕМКОВСЫХ ПІСЕНЬ 


Кто хоче почути направду красный 


спів, нехай прийде, а напевно не 


пожалує труда. 


і н 

